CELEX: 62011CA0577
Language: sk
Date: 2013-03-07 00:00:00
Title: Vec C-577/11: Rozsudok Súdneho dvora (štvrtá komora) zo 7. marca 2013 (návrh na začatie prejudiciálneho konania, ktorý podal Cour d’appel de Bruxelles — Belgicko) — DKV Belgium/Association belge des consommateurs test-achats ASBL (Slobodné poskytovanie služieb — Sloboda usadiť sa — Smernice 73/239/EHS a 92/49/EHS — Priame poistenie s výnimkou životného poistenia — Slobodná tvorba cien — Zmluvy o zdravotnom poistení, ktoré nesúvisia s podnikateľskou činnosťou — Obmedzenia — Naliehavé dôvody všeobecného záujmu)

27.4.2013   
            
            
               SK
            
            
               Úradný vestník Európskej únie
            
            
               C 123/5
            
         Rozsudok Súdneho dvora (štvrtá komora) zo 7. marca 2013 (návrh na začatie prejudiciálneho konania, ktorý podal Cour d’appel de Bruxelles — Belgicko) — DKV Belgium/Association belge des consommateurs test-achats ASBL
   (Vec C-577/11) (1)
   
   (Slobodné poskytovanie služieb - Sloboda usadiť sa - Smernice 73/239/EHS a 92/49/EHS - Priame poistenie s výnimkou životného poistenia - Slobodná tvorba cien - Zmluvy o zdravotnom poistení, ktoré nesúvisia s podnikateľskou činnosťou - Obmedzenia - Naliehavé dôvody všeobecného záujmu)
   2013/C 123/07
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour d’appel de Bruxelles
   
      Účastníci konania pred vnútroštátnym súdom
   
   
      Odvolateľka/žalovaná: DKV Belgium SA
   
      Odporkyňa v odvolacom konaní/žalobkyňa: Association belge des consommateurs test-achats ASBL
   
      Predmet veci
   
   Návrh na začatie prejudiciálneho konania — Cour d’appel de Bruxelles — Výklad článkov 49 ZFEÚ a 56 ZFEÚ, článku 29 druhého odseku a článku 39 ods. 3 smernice Rady 92/49/EHS z 18. júna 1992 o koordinácii zákonov, iných právnych predpisov a správnych opatrení týkajúcich sa priameho poistenia s výnimkou životného poistenia a o zmene a doplnení smerníc 73/239/EHS a 88/357/EHS (tretia smernica o neživotnom poistení) (Ú. v. ES L 228, s. 1; Mim. vyd. 06/001, s. 346), ako aj článku 8 ods. 3 smernice Rady 73/239/EHS z 24. júla 1973 o koordinácii zákonov, iných právnych predpisov a správnych opatrení vzťahujúcich sa na začatie a vykonávanie priameho poistenia s výnimkou životného poistenia (Ú. v. ES L 228, s. 3; Mim. vyd. 06/001, s. 14) — Vnútroštátna právna úprava povoľujúca v rámci zmlúv o zdravotnom poistení, ktoré nesúvisia s podnikateľskou činnosťou, len ročnú úpravu poistného, spoluúčasti a poistného plnenia, a to len na základe konkrétnych kritérií — Systém predbežného schvaľovania sadzieb — Obmedzenie zásad slobody usadiť sa a slobody poskytovania služieb — Naliehavé dôvody všeobecného záujmu
   
      Výrok rozsudku
   
   Článok 29 a článok 39 ods. 2 a 3 smernice Rady 92/49/EHS z 18. júna 1992 o koordinácii zákonov, iných právnych predpisov a správnych opatrení týkajúcich sa priameho poistenia s výnimkou životného poistenia a o zmene a doplnení smerníc 73/239/EHS a 88/357/EHS (tretia smernica o neživotnom poistení) a článok 8 ods. 3 prvej smernice Rady 73/239/EHS z 24. júla 1973 o koordinácii zákonov, iných právnych predpisov a správnych opatrení vzťahujúcich sa na začatie a vykonávanie priameho poistenia s výnimkou životného poistenia, zmenenej a doplnenej smernicou 92/49, sa majú vykladať v tom zmysle, že nebránia právnej úprave členského štátu, ktorá v rámci zmlúv o zdravotnom poistení, ktoré nesúvisia s podnikateľskou činnosťou, stanovuje, že poistné, spoluúčasť a poistné plnenia možno každoročne zmeniť len:
   
               —
            
            
               na základe indexu spotrebiteľských cien alebo
            
         
               —
            
            
               na základe takzvaného „zdravotníckeho indexu“, ak vývoj tohto indexu prekročí vývoj indexu spotrebiteľských cien, a iba v rozsahu tohto prekročenia,
            
         
               —
            
            
               na základe povolenia správneho orgánu povereného dohľadom nad poisťovňami, ktorý prejednáva žiadosť dotknutej poisťovne, ak tento orgán zistí, že uplatnenie sadzby uvedenej poisťovne spôsobuje alebo by mohlo spôsobiť straty bez ohľadu na úpravy sadzieb vypočítané na základe týchto dvoch typov indexov.
            
         Články 49 ZFEÚ a 56 ZFEÚ sa majú vykladať v tom zmysle, že takejto právnej úprave nebránia, ak neexistuje menej obmedzujúce opatrenie, ktoré by za rovnakých podmienok umožňovalo dosiahnuť cieľ ochrany spotrebiteľa pred výraznými a neočakávanými zvýšeniami poistného, pričom overenie tejto skutočnosti prináleží vnútroštátnemu súdu.
   
      (1)  Ú. v. EÚ C 32, 4.2.2012.